Here is a page extracted from Wikipedia that may contain CSS, HTML, and a lot of unformatted text.

Title: Plantero
Content: Un plantero ye un puesto an se siembran os vechetals u un puesto an s'alzan as simients. Ye una aria de terreno preparada y acondicionada especialment pa colocar as simients con a finalidat de producir a suya cherminación con as millors condicions y cudiaus, a la fin de que pueda creixer sin dificultat dica que la planta sía lista pa lo suyo trasplante. Lo plantero ye o puesto adequau pa que la simient enciete la suya primera fase de desembolique. Dimpués a planta creixerá y será trasplantada a lo terreno definitivo.

Son importants perque permiten un millor aproveitamiento y rendimiento d'o terreno; guarencian una millor selección d'a simient y con isto aumenta considerablement as posibilidatz de tener una millor productividat en as cullitas; facilita l'actividat agricola familiar, ya que tanto a persona labradora como os ninos pueden participar en a sembradura. Os planteros son muit importants perque permiten que bellas hortalicias de simients muit chicotas, como la ensalada, la cebolla u lo tomate, puedan aconseguir un buen desembolique en o suyo primer periodo de vechetación.

Referencias 

Agricultura